
Referat de aprobare
privind aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64178, având 
NC 64178,  situat în Drobeta Turnu Severin, strada Roșiori

Având în vedere :
-  Actualizarea de informații tehnice în scopul repoziționării imobilului teren și a îndreptării erorii materiale cu privire la categoria de folosință, a imobilului teren înscris în CF 64178, Dr. Tr. Severin, în sensul că în mod eronat întreagă suprafață a imobilului teren a fost înscrisă având categoria de folosință „drum”, corect fiind „curți construcții” pentru suprafața de 191 mp și respectiv categoria de folosință „drum” pentru suprafața de 4013 mp, actualizare ce a făcut obiectul Memoriului tehnic întocmit de Bavali Concept SRL;
-    Încheierea nr. 26641/08.07.2022 emisă de O.C.P.I. Mehedinți;
-  Certificatul de urbanism nr. 754/19.07.2022 emis de Primăria Municipiului Dr. Tr. Severin;
· Dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· Dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· Dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire si dezlipire a imobilelor înscrise în cartea funciară se încheie în forma autentică”;	
· Dispozițiile art. 27 din Legea nr. 7/1996 conform, cărora ”imobilele ce aparțin domeniului public si privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ - teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
În acest context, propun ca în sedința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea documentației tehnice cadastrale cu propunerea de dezmembrare a imobilului teren, înscris in CF a UAT Drobeta Turnu Severin 64178, având NC 64178 situat în Drobeta Turnu Severin, strada Roșiori.
INIȚIATOR,
VICEPRIMAR
DANIEL OLIMPIU CÎRJAN

